ПРЕДМЕТ: ПРОЈЕКТНИ ЗАДАТАК ЗА ИДЕЈНО УРБАНИСТИЧКО – АРХИТЕКТОНСКО РЈЕШЕЊЕ ТРГА СРПСКИХ БОРАЦА У ТЕСЛИЋУ


Локација пројектног задатка:
           Трг Српских бораца налази се у центру Теслића, са сјеверне стране оивичен улицом Светог Саве, са западне стране улицом Краља Драгутина, на јужну страну простире се до порте Храма Пресвете Тројице док је на источном дијелу оивичен већ постојећим стамбеним објектима.  Локација на којој се предвиђа изградња трга обухвата површину од око 5 000 м2, а налази се на парцели к.ч. бр.806/1.

Циљ пројектног задатка:
          У једном дијелу трга треба предвидјети простор гдје ће бити постављено спомен-обиљежје погинулим борцима ВРС (идејно рјешење спомен-обиљежја ће бити накнадно израђено-није предмет овог пројекта). Такође, централни простор трга би требао остати слободан, како би и у будућности могао имати своју изворну функцију манифестационог простора. 
          С обзиром да ће будући трг представљати један од урбано најатрактивнијих дијелова општине Теслић, као простор окупљања, простор јавних манифестација и простор одвијања забавних, културних и других важних догађаја у граду, неопходно је осмислити савремени мултифункционални трг који ће задовољити друштвено – социолошке, естетске и функционалне потребе. 



· Под друштвено – социолошким потребама подразумијевају се:
· Традиционално, манифестацијско окупљање
· Необавезно, свакодневно окупљање
· Остала окупљања: промотивни скупови, концерти, комерцијалне манифестације итд.
Да би се испоштовале ове потребе неопходно је да трг у свом садржају има манифестациону површину са бином (сталног карактера).

· Под естетским потребама подразумијевају се: 
· Поштовање постојећих зелених површина уз улицу Светог Саве са одређеним интервенцијама у циљу боље искоришћености површина као и уклапања у нови концепт трга.
· Предвидјети да пјешачка површина буде у потпуности поплочана  са додавањем степеница и рампи за савладавање евентуалних денивелација у партеру.
· Дефинисање новог појаса зелене површине, која би требала да буде денивелисана у  односу на пјешачку зону
· На тргу такође треба предвидјети и фонтану те остале елементе урбаног мобилијара као што су клупе, корпе за отпатке, расвјета ...) као и уређење зелене површине и дрворед.

· Под функционалним потребама подразумијева се: 
· Рјешење саобраћаја – Потребно је да постоји саобраћајна веза са ограниченим саобраћајем између улица Краља Драгутина и Карађорђеве (та улица тренутно постоји а било би пожељно да се  саобраћај  у истој одвија само у пријеподневним сатима док би се у послијеподневним сатима тај дио улице користио као шеталишна зона). 
· Паркинг који тренутно обухвата више од половине трга би се у потпуности измјестио
· У рубним дијеловима трга предвидјети  паркинг за десетак такси возила.  
· Оставити могућност комунално –санитарног одржавања Трга као и несметан приступ ватрогасног возила.

Прилог пројектном задатку:
· Геодетска подлога локације
· Извод из регулационог плана
За сва остала техничка питања и заказивање термина за обилазак локације можете се обратити на бр.тел. 053/411-507.  
Рок за израду идејног рјешења је 90 дана од дана објевљивања у Службеном гласнику РС.

